text: [{"text_idx": "#000003", "text": "Hojiin gaariin yookaan Ibaadaan ikhlaasa hin qabne kasaaraadha!"}, {"text_idx": "#000004", "text": "Abu Hureeyran(RA) akkana jechuun gabaasan:Ergamaan Rabbii(SAW) akkana jedhan:\u201cGuyyaa qiyaama namoonni yeroo jalqabaa irratti murteefamu nama shahiida(nama karaa Rabbii irratti du\u2019e) ta\u2019eedha. Funduree Rabbitti fidamee Rabbiin qananii itti oole ni beeksisa. Innis ni beeka. Rabbiin \u201cQananiini tanaan maal hojjatte?\u201d\u009djedhee gaafata. Namtichis \u201cSiif jedhe lole hanga shahiida ta\u2019utti.\u201djedha. Rabbin ni jedha,\u201d\u009dSobde jirta. Garuu atii goota haa jedhamtuuf lolaa turte. Jedhamtees jirta. \u201d Ergasii Rabbiin ni ajaja fuula isaatin lafarra harkifamee ibiddatti akka darbamu.(Namni lammafaan immoo) nama beekumsa(ilmi) baratee barsiise fi Qur\u2019aana qara\u2019edha. Funduree Rabbitti ni fidama. Ni\u2019ima(qananii) itti oole Rabbiin ni beeksisa. Namtichis ni beeka. Rabbiin \u201cQananii tanaan maal hojjatte?\u201djedhaan.\u201dSiif jedhe beekumsa (amantii ) baradhe barsiise, Qur\u2019aanas qara\u2019ee. \u201d jedha namtichi. Rabbiin ni jedhaan,\u201dSobdee jirta. Inni Aalima(beekaa) akka jedhamtuuf beekumsa (amantii) baratte;inni qaaridha(nama Qur\u2019aana qara\u2019u) akka jedhamtuuf Qur\u2019aana qaraate. Jedhamtees jirta. Ergasii fuula isaatin lafarra harkifamee ibidatti akka darbamuu ajajama.Namtichi biraa immoo nama Rabbiin dureessa godhee fi qabeenya gosa hundaa kenneefi. Funduree Rabbitti ni fidama. Ni\u2019ima(qananii) itti oole Rabbiin ni beeksisa. Namtichis ni beeka. Rabbiin,\u201d\u009dqananii tanaan maal hojjatte?\u201djedhe gaafata. Karaa qabeenyi irratti akka bahu Ati jaallatu wayitu hin dhiisne Siif jedhe qabeenya koo baasu malee. \u201d jedha namtichi. Rabbiin ni jedha,\u201d\u009dSobdee jirta. Garuu ati arjaadha akka jedhamtuuf kana dalagde. Jedhamtees jirta.\u201dErgasii fuula isaatin lafarra harkifamee ibidatti akka darbamuu ajajama.\u201d\u009d (Hadiisa Qudsi- Musliimin Gabaafame)Dabalataanis Jundub(RA) akkana jechuun gabaase:\u201cErgamaan Rabbii(SAW) akkana jedhan,\u201d\u009dNamni faaruu namoota argachuuf hojii gaarii isaa isaan dhageessise, Rabbiin niyyaa dhugaa isaa (Guyyaa Qiyaama) namoonni akka beekan godha. Namni hojii gaarii agarsiisu fi faaruu isaani argachuuf ummata keessatti hojjatu, Rabbiin niyyaa dhugaa isaa ifa baasa(ni salphisaas.)\u201dSahih Al-BukhaariHojii tokko hojjatuun dura maaliif hojjadha, jaalala Rabbii moo jaalala namootaa argachuuf jenne of gaafachu qabna. Hojiin keenya fudhatama kan argatu ikhlaasa yoo qabaate qofa waan taheef. Ikhlaasa horachuuf ammoo carraaqqi guddaa barbaachisa. Beekumsa, du\u2019aayi fi obsa barbaachisa.Wanti irraanfatamu hin qabne tokko \u201chojiin koo ikhlaasa hin qabu\u201d jennee dhiisu hin qabnu. Akkana yoo goone kaayyoo sheyxaanaa bakkaan geenye jechuudha. Wanti sheyxaanni barbaadu ilma namaa hojii gaarii irraa abdii kutachiisuun, hojii badaatti garagalchuudha. A\u0308\u00b0khlaasa argachuuf dalagaa gaarii keenna hojjatuu itti fufaa, Rabbiin ammoo ikhlaasa akka nuu kennu kadhachuudha. \u201cYaa Rabbii ikhlaasa na kenni\u201djechuudha!"}, {"text_idx": "#000011", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]